পশ্চিমবঙ্গ সহ ৫ রাজ্যের বিধানসভা নির্বাচনে যে বিষয়গুলি নজর কাড়ছে— 
১. ইলেক্ট্রনিক ভোটার স্লিপ— এই প্রথম এমন ভোটার স্লিপ চালু করছে নির্বাচন কমিশন। যেসব ভোটারের মোবাইল নম্বর নির্বাচন কমিশনের কাছে থাকবে, তাঁরা ভোটগ্রহণের পাঁচ দিন আগে এই ইলেক্ট্রনিক ভোটার স্লিম মোবাইলে পেয়ে যাবেন।  
২. মোট ৮২৪টি বিধানসভা আসনে ১৭ মিলিয়ন মানুষ ভোট দেবেন। 
৩. ভোটের সময়ে জেলা পিছু ৫ জন করে কেন্দ্রীয় পর্যবেক্ষক থাকবেন। 
৪. কেন্দ্রীয় বাহিনী কোথায় মোতায়েন হবে, সেদিকে তীব্র নজর থাকবে কেন্দ্রীয় পর্যবেক্ষকদের। 
৫. পশ্চিমবঙ্গে সমস্ত বুথে আধা-সেনা দিয়ে ভোট হবে। 
৬. অসমে আধা-সেনার সঙ্গে থাকবে কেন্দ্রীয় পুলিশ বাহিনী। 
৮. ভোটগ্রহণের সময় জিপিএস নিয়ে মোবাইল ফোর্স ও ফ্লাইং ফোর্স মোতায়েন থাকবে। 
৯. এই প্রথম কোনও নির্বাচনে তথ্যপ্রযুক্তি ও মোবাইল অপারেশন বড় ধরনের ভূমিকা নিতে চলেছে। 
১০. বুথে বুথে ভোটদাতা এবং অফিসিয়ালদের জন্য ৭টি নূন্যতম পরিষেবা রাখতে হবে। 
১১. শুধুমাত্র মহিলা বুথ হবে। যেখানে শুধু মহিলারাই ভোট দেবেন এবং সেই বুথও নিয়ন্ত্রণের দায়িত্বে থাকবেন মহিলারা। 
১২. পশ্চিমবঙ্গে ৭৭,২৪৭টি বুথে ভোটগ্রহণ হবে। অসমে বুথ থাকছে ২৫ হাজার। কেরলে ২১ হাজারের সামান্য বেশি বুথে হবে ভোটগ্রহণ। তামিলনাড়ুতে ভোটগ্রহণ হবে ৬৫,৬১৬টি বুথে। পুদুচেরিতে ৯১৭টি বুথে ভোটগ্রহণ হবে। 
১৩. ভোট প্রক্রিয়ায় গুণ্ডাগিরি ও আইন-শৃঙ্খলার অবনতি রুখতে কড়া পদক্ষেপ নিচ্ছে কমিশন। 
১৪. আইন-শৃঙ্খলা ও প্রশাসন পরিচালনার সঙ্গে যুক্তরা একই জায়গায় ৩ বছর কাজ করলে বদলি। 
১৫. ভোট প্রক্রিয়ার সঙ্গে যুক্তদের পরিবারের কেউ প্রার্থী হলে সেক্ষেত্রে তাঁকে ওই এলাকায় দায়িত্ব নয়। 
১৬. রাজনৈতিক দলের নাম ও সিম্বলের সঙ্গে এবার ইভিএম-এ থাকছে প্রার্থীদের ছবি। 
১৭. এই প্রথম নোটা-য় লোগো ব্যাবহার হবে। এই লোগো তৈরি করেছে ন্যাশনাল ইনস্টিটিউট অব ডিজাইন। 
১৮. পশ্চিমবঙ্গে এবার নির্বাচনে অংশ নেবে ছিটমহল। ৪ বিধানসভা আসনে এখানে ১৬০০ ভোটদাতা ভোট দেবেন।